«Татар мәктәбе абруйлы булырга тиеш»

	Милли телләр кысрыкланган көннәрдә “Азатлык” радиосы хәбәрчесе Самараның “Яктылык” татар мәктәбе директоры Радик Газизов белән очрашып, шул темага сөйләшү алып барган. “Бердәмлек” газетасы укучыларына да бу язма кызыклы булыр, дип ышанабыз.	 Самарадагы 400 укучыга исәпләнгән “Яктылык” мәк¬тәбендә бүген 496 бала укый. Тиздән мәктәп бинасы киңәергә тиеш, нәтиҗәдә мәктәптә укучылар саны тагын да артачак.  - Балалар саны елдан-ел арта, ата-аналарның, бала¬ларның үзләренең дә безнең мәктәптә укырга теләкләре бар, ә урын җитми. Менә икенче ел инде мәктәбебезне киңәйтү, күршебездә булган бинаны алу юнәлешендә эш алып барабыз. Бу елның беренче январеннан шәһәр администрациясе ул бинаны безнең оператив идарәгә тапшырды. Теркәү пулатын¬нан документларны алдык. Хәзер янәшәбездәге бина кануни рәвештә безнеке санала. Бүгенге көндә аны төзекләндерү проектларын эшлибез. Өлкә губернаторы төзекләндерүне өлкә бюджетына кертергә вәгъдә итә. Чөнки анда чыгымнар зур булачак, - дип сөйли Радик Газизов. 
	---	
Бердәмлек

	№ --- | 11.08.2018	


